देहरादून से चेन्नई पहुंचने में 3 घंटे से ज्यादा लेट हुई उड़ान
Indigo Delhi Lucknow Flight Delay Conroversy, Follow  Indigo Passenger Complaint Latest News, Reports and Updates On Complaint, देहरादून से चेन्नई जा रही Indigo की फ्लाइट 6E-518 को रविवार को पहले लखनऊ और फिर दिल्ली में लैंड कराना पड़ा। दरअसल, पायलट थका हुआ था और उसने लखनऊ से फ्लाइट को टेकऑफ करने से मना कर दिया था। प्लेन में सवार एक महिला यात्री
देहरादून से चेन्नई जा रही इंडिगो की फ्लाइट को पायलट ने लखनऊ में छोड़ दिया। उसने कहा- मैं थका हुआ हूं। आगे नहीं जा सकता।
एयरलाइंस ने जैसे-तैसे उसे फ्लाइट दिल्ली तक ले जाने को तैयार किया। नतीजा, फ्लाइट तय समय से 3 घंटे से ज्यादा देरी से चेन्नई पहुंची।
FDTL नियमों का हवाला देते हुए पायलट ने उड़ान भरने से मना किया
इंडिगो की फ्लाइट ने रविवार शाम 7.22 बजे देहरादून एयरपोर्ट से उठान भरी थी। फ्लाइट एक घंटे बाद रात 8.20 बजे लखनऊ एयरपोर्ट पर पहुंची। इसके बाद पायलट ने फ्लाइट ड्यूटी टाइम लिमिटेशन (FDTL) नियमों का हवाला देते हुए आगे उड़ान भरने से मना कर दिया था।
50 से ज्यादा मिनट तक चली मान-मनौव्वल के बाद एयरलाइंस ने उसे फ्लाइट को दिल्ली तक ले जाने के लिए मनाया। दिल्ली से दूसरा पायलट फ्लाइट लेकर चेन्नई गया। यह कनेक्टिंग फ्लाइट थी, जिसे देहरादून से लखनऊ और लखनऊ से चेन्नई जाना था।
यात्री के पति की शिकायत पर सामने आया मामला
प्लेन में सवार महिला यात्री के पति समीर मोहन ने ट्वीट कर इसकी शिकायत की, उसने लिखा कि चेन्नई आ रही इंडिगो की फ्लाइट में पत्नी सवार है, फ्लाइट 3 घंटे से ज्यादा लेट हो गई है। एयरलाइन इस पर ध्यान दे। उसने पत्नी से हुई वॉट्सऐप पर बात के स्क्रीनशॉट को भी शेयर किया। इस पर जवाब देते हुए एयरलाइन ने ऑपरेशन कारणों का हवाला देते हुए माफी मांगी।
फ्लाइट को कुल कितने घंटे की देरी हुई है, इसकी जानकारी नहीं है। मामले की शिकायत करने वाले यात्री ने अपने आखिरी ट्वीट में बताया कि उसकी पत्नी करीब 10 घंटे की देरी से घर पहुंच गई है।
इंडिगो फ्लाइट में हुई घटनाओं से जुड़ी ये खबरें भी पढ़ें...
प्लेन का इमरजेंसी गेट खोलने लगा नशे में धुत यात्री, दिल्ली से बेंगलुरु जा रही फ्लाइट की घटना
दिल्ली से बेंगलुरु जा रही इंडिगो की फ्लाइट के दौरान एक यात्री ने इमरजेंसी गेट खोलने की कोशिश की। यात्री नशे में धुत था और क्रू से भी दुर्व्यवहार कर रहा था। क्रू मेम्बर्स ने फ्लाइट कैप्टन को सूचना दी। फ्लाइट के बेंगलुरु पहुंचने पर यात्री को CISF को सौंप दिया गया। उस पर 3 धाराओं में मामला दर्ज कर लिया गया है। पूरी खबर पढ़ें...
रनवे को छूकर अचानक टेक ऑफ कर गया इंडिगो प्लेन, पैसेंजर बोले- 100 से ज्यादा लोगों की जान खतरे में डाली​
अहमदाबाद एयरपोर्ट पर इंडिगो का एक प्लेन लैंडिंग के दौरान रनवे को छूकर वापस हवा में उड़ गया। अचानक हुए टेक ऑफ से प्लेन में बैठे यात्री घबरा गए। प्लेन में मौजूद एक पैसेंजर ने कहा कि इससे 100 से ज्यादा यात्रियों की जिंदगी खतरे में आ गई थी। पूरी खबर पढ़ें...​​​​​​